Absolvuj akreditované školenie zážitkovej pedagogiky a staň sa dobrovoľníkom – inštruktorom Pluska

Plusko organizuje 17. ročník školenia inštruktorov zážitkovej pedagogiky. Kombináciou teórie a praxe ťa naučíme tvoriť zážitkovú akciu od A po Z. Získaš možnosť tvoriť akcie pre mládež, ktoré ťa bavia; skúsenosti a zručnosti, ktoré využiješ vo svojom pracovnom i osobnom živote; kontakty a v neposlednom rade certifikát Ministerstva školstva SR. Ak máš chuť rozvíjať seba a iných, neváhaj a prihlás sa do 16.9.

Školenie pozostáva z **3 častí,** ktoré prebiehajú v malebnom prostredí myjavských kopaníc:

* **30. 10. – 3. 11. 2019** – Vyskúšaš si ukážkovú zážitkovú akciu na vlastnej koži.
* **15. 1. – 19. 1. 2020** – Zážitky doplníme teóriou, ktorá ti poskytne komplexný vhľad do zážitkovej pedagogiky a pripraví ťa na tretiu časť.
* **9. 4. – 13. 4. 2020** – Všetko, čo si sa naučil, skúsiš uviesť do praxe. V tíme účastníkov školenia zorganizuješ niekoľkodňovú akciu pre skúsených plusákov. Tí ti poskytnú užitočné rady a spätnú väzbu.

Ak máš **aspoň 16 rokov**, záujem venovať sa školeniam naplno a chuť rozvíjať seba a iných, neváhaj a [**prihlás sa do 16.9**](https://docs.google.com/forms/d/e/1FAIpQLSfgsxsL8pGC6_yQrr33gnNM_hL0r36x-M78zpEsR6SNvsz2ag/viewform)**.**

Cena školenia je 330 € (**300 € v prípade, že sa prihlásiš do 1.9.**). V cene je zahrnuté všetko okrem tvojej dopravy na školenie. Ak je však cena jedinou prekážkou v tvojej účasti, **máš možnosť získať od náš dotáciu**. Informácie o tom, ako o ňu požiadať, nájdeš na [tomto odkaze](http://dotacia.plusko.net/).

Chceš vedieť viac? **Navštív web** [**si.plusko.net**](http://si.plusko.net/).

“To najcennejšie, čo ti školenie inštruktorov Pluska dá, že máš možnosť opäť sa trošku vo svojom živote posunúť. Viac spoznať seba samého a hlavne skvelých ľudí, s ktorými môžeš prinášať a robiť radosť druhým. A k tomu ich aj niečo naučiť a rozvíjať. Je to skvelá skúsenosť a oplatí sa! :-)” - účastník školenia

**Mládežnícku organizáciu Plusko** ([www.plusko.net](http://www.plusko.net)) založila v roku 2002 skupina nadšencov. Radi prinášame zážitky a zmysluplné aktivity do života mládeže – školákov a tých, ktorí ostávajú duchom mladí aj po škole. Baví nás rásť, rozvíjať sa, stále niečo tvoriť a byť veľa vonku, v prírode. Nepresadzujeme žiadnu ideológiu ani politiku a nebojíme sa ani inklúzie. Naše programy vytvárajú dobrovoľníci – inštruktori, ktorí prešli akreditovaným vzdelávaním. Nechceme len zabávať a vypĺňať voľný čas. Chceme našich účastníkov cielene rozvíjať. Sami sa stále zdokonaľujeme, aby sme to robili čo najlepšie.

Pre viac informácií kontaktujte:

Martin Greksa

+421 904 072 618

skolenie-instruktorov@plusko.net